《上虞客中》
元代·任士林

黄叶空阶晓，清斋白发人。于于风力紧，滴滴雨声频。

妻子千山远，诗书一饭身。人间有知己，重老未相亲。

作者简介：（1253—1309）元庆元鄞县人，字叔实，号松乡。幼颖秀，六岁能属文，诸子百家，无不周览。后讲道会稽，授徒钱塘。武宗至大初，荐授湖州安定书院山长。为文沉厚正大，一以理为主。有《松乡集》。